stanford-oval/wikipedia huggingface dataset:
האגדה של קורה: חורבות האימפריה
הערות שוליים

↑  מייקל דנטה דימרטינו, The Legend of Korra: Ruins of the Empire, כרך ראשון, ארצות הברית: דארק הורס קומיקס, 21 במאי 2019, ISBN 978-1-50670-894-2. (באנגלית)
↑   Legend of Korra "The Return!" - Complete Story | Comicstorian, סרטון בערוץ "Comicstorian", באתר יוטיוב (אורך: 19:06)
↑  מייקל דנטה דימרטינו, The Legend of Korra: Ruins of the Empire, כרך שני, ארצות הברית: דארק הורס קומיקס, 12 בנובמבר 2019, ISBN 978-1-50670-895-9. (באנגלית)
↑   Legend of Korra "Team Avatar Brainwashed!" - Complete Story | Comicstorian, סרטון בערוץ "Comicstorian", באתר יוטיוב (אורך: 19:05)
↑  מייקל דנטה דימרטינו, The Legend of Korra: Ruins of the Empire, כרך שלישי, ארצות הברית: דארק הורס קומיקס, 26 בפברואר 2020, ISBN 978-1-50670-896-6. (באנגלית)
↑   Legend of Korra "The End" - Complete Story | Comicstorian, סרטון בערוץ "Comicstorian", באתר יוטיוב (אורך: 19:22)
↑  'Ruins of the Empire' to Be Collected in an Oversized Hardcover - But Why Tho? A Geek Community, But Why Tho? A Geek Community, ‏2 בינואר 2020
↑  Review: THE LEGEND OF KORRA: RUINS OF THE EMPIRE Library Edition - Trading One Villain For Another, Monkeys Fighting Robots (באנגלית אמריקאית)
1 2  The Legend of Korra: Ruins of the Empire Part One TPB :: Profile :: Dark Horse Comics, דארק הורס קומיקס (באנגלית)
1 2  The Legend of Korra: Ruins of the Empire Omnibus by Bryan Konietzko, Michael Dante DiMartino: 9781506733876 | PenguinRandomHouse.com: Books, PenguinRandomhouse.com (באנגלית אמריקאית)
↑  The Legend of Korra: Ruins of the Empire Part Two TPB :: Profile :: Dark Horse Comics, דארק הורס קומיקס (באנגלית)
↑  The Legend of Korra: Ruins of the Empire Part Three TPB :: Profile :: Dark Horse Comics, דארק הורס קומיקס (באנגלית)
↑  The Legend of Korra: Ruins of the Empire Part Three by Michael Dante DiMartino: 9781506708966 | PenguinRandomHouse.com: Books, PenguinRandomhouse.com (באנגלית אמריקאית)
↑  EXCLUSIVE: Dark Horse gives THE LEGEND OF KORRA: RUINS OF THE EMPIRE the Library Edition treatment, The Beat, ‏2 בינואר 2020
↑  The Legend of Korra: Ruins of the Empire Library Edition by Michael Dante DiMartino: 9781506708935 | PenguinRandomHouse.com: Books, PenguinRandomhouse.com (באנגלית אמריקאית)
1 2 3 4 5  REVIEW: The Legend of Korra: Ruins of the Empire Part Three TPB - But Why Tho? A Geek Community, But Why Tho? A Geek Community, ‏בפברואר 2020
1 2  Review: THE LEGEND OF KORRA: RUINS OF THE EMPIRE Library Edition - Trading One Villain For Another, Monkeys Fighting Robots (באנגלית אמריקאית)
1 2 3 4 5  Comic Review: RUINS OF THE EMPIRE - Avatar Korra Faces Social Paradigms and a New Villain, Geek Girl Authority, ‏ביוני 2019
אווטאר: כשף האוויר האחרון – הקרע

| --- | --- |

עטיפת הכרך הראשון בעברית. על גבי העטיפה נראים טוף, אנג, קטרה וסוקה על רקע הפסל בדמותה של הרוח הגדולה טאייהי
 מידע כללי
 מאת:  ג'ין לואן יאנג
 איורים:  סטודיו גוריהירו (אנ')
 שפת המקור:  אנגלית 
 תורגם לשפות:  עברית, ספרדית, פורטוגזית
 סוגה:  רומן גרפי, פנטזיה
 נושא:  עלילת המשך לסדרת הטלוויזיה אווטאר: כשף האוויר האחרון
 מקום התרחשות:  עולם האווטאר: מושבות אומת האש במלכת האדמה, העיר "יו דאו" (לימים: רפאבליק סיטי)
 תקופת התרחשות:  לאחר סיום מלחמת מאה השנים
 הוצאה
 הוצאה:  דארק הורס קומיקס 
 מקום הוצאה:  ארצות הברית
 תאריך הוצאה:  5 במרץ 2014 (חלק ראשון) 2 ביולי 2014 (חלק שני) 5 בנובמבר 2014 (חלק שלישי)
 מספר עמודים:  240
 עורך:  דייב מרשל
 הוצאה בעברית
 הוצאה:  כנרת זמורה-ביתן דביר
 תאריך:  1 בדצמבר 2019 (חלק ראשון) 1 בספטמבר 2020 (חלק שני) 20 במאי 2021 (חלק שלישי)
 תרגום:  אורנה כץ
 מספר עמודים:  240 (80 בכל חלק)
 מהדורות נוספות
 מספר כרכים:  3
 תאריך מהדורה מוערת:  11 בפברואר 2015 (כריכה קשה)  23 בפברואר 2021 (כריכה רכה)
 סדרה
 סדרת ספרים:  אווטאר: כשף האוויר האחרון (קומיקס)
 ספר קודם:  אווטאר: כשף האוויר האחרון – החיפוש
 הספר הבא:  אווטאר: כשף האוויר האחרון – צל וערפל
 מספר ספרים:  11
 קישורים חיצוניים
 מסת"ב:  מסת"ב 978-1-61655-550-4
 
אווטאר: כַּשָּף האוויר האחרון – הקרע (באנגלית: Avatar: The Last Airbender – The Rift) הוא רומן גרפי בעל שלושה חלקים מאת ג'ין לואן יאנג. זהו ספר הקומיקס השלישי בטרילוגיית הקומיקסים של הזיכיון האמריקאי "אווטאר: כשף האוויר האחרון", ומהווה המשך ישיר לספר "אווטאר: כשף האוויר האחרון – החיפוש" ולעלילת סדרת הטלוויזיה "אווטאר" של ניקלודיאון, ומשמש כפריקוול לסדרה "האגדה של קורה". הספר מתמקד ביחסי בני האדם והתעשייה עם הטבע והרוחות.
החלק הראשון יצא לאור על ידי חברת ההוצאה דארק הורס קומיקס ב-5 במרץ 2014 ונכנס למקום הראשון ברשימת רבי-המכר של הניו יורק טיימס. החלק השני יצא ב-2 ביולי וב-5 בנובמבר יצא לאור החלק השלישי והאחרון של הספר. כלל החלקים נכללו ברשימת רבי-המכר של דארק הורס קומיקס של אותה שנה.
רקע עלילתי

| --- | --- |
 :  ראו גם – עולם האווטאר, אווטאר - דמויות
במהלך מלחמת מאה השנים הצטרפה למסעו של אווטאר אנג טוף בייפונג, כשפית אדמה עיוורת שברחה מבית הוריה. לאחר סיום המלחמה, אנג, שליט האש צוקו ומלך האדמה קו הגיעו לידי הסכמה על הקמת רפובליקה עצמאית בשטחי מושבות אומת האש בשטחיה הכבושים ממלכת האדמה אשר קמו במהלך המלחמה.
עלילה > חלק ראשון

עם סיום הבחירות למועצת העיר יו דאו, מושבה של אומת האש, התקיים טקס חגיגי בו הוצגו ארבעת הנבחרים; שני כשפי אדמה ושני כשפי אש. במהלך הסעודה החגיגית זיהה אווטאר אנג את אחד מגלגוליו הקודמים, אווטאר יאנגצ'ן, אך לא הצליח לתקשר עימה. בעקבות כך, לוקח אנג את קטרה, סוקה, טוף ונוודי האוויר המתלמדים לפסל עתיק יומין על מנת לחגוג את "פסטיבל יאנגצ'ן" אשר לא נחגג מזה למעלה ממאה שנים. תוך כדי שאנג והמתלמדים מקיימים את הטקסים המסורתיים, מפגינה טוף את זלזולה בהם. לפתע, מגלים החבורה עיר של כשפי אדמה, ואנג אומר כי אינו מכיר אותה. לאחר מכן, הוא מבין כי יאנגצ'ן הובילה אותו למקום בגלל חילול האדמות המקודשות שמתבצע על ידי מפעל קריסטלים מקומי.
בשטח המפעל, פוגש אנג פוגש את סאטורו, אחיינו של מנהל המפעל אשר הופקד לשמור על המקום. סאטורו מראה את התפעלותו והערצתו לצוות האווטאר ובמיוחד לטוף בייפונג. הוא מספר להם כי המפעל הוקם על ידי דודו, כשף אש בשם לוטאן, יחד עם כשף אדמה מקומי. לאחר שאנג רואה חיזיון של רוח רבת עוצמה התוקפת את המפעל, הוא אומר לסאטורו כי האדמה עליה בנוי המפעל והעיירה היא אדמה מקודשת. טוף מתערבת ואומרת כי המפעל היה ניצול טוב של האדמה השוממה, היא אומרת כי אנג מסכן את השותפות שנוצרה בין העובדים הכשפים לטובת טקסים מיושנים ובלתי חשובים. שיחתם נעצרת לאחר מספר רעידות אדמה שמתרחשות במקום וטוף מחלצת עובד שנלכד תחת אחת ממכונות הייצור.
עלילה > חלק שני

כשדודו של סאטורו ושותפו מממלכת האדמה, לאו בייפונג - אביה של טוף, מגיעים למקום, מביע הדוד את אכזבתו מסאטורו. שותפו מתגלה כאביה של טוף, אך זה מצהיר כי טוף איננה בתו יותר ומצווה על שומריו להוציא את האווטאר וחבריו מהמתחם. לאחר שאנג וטוף מסרבים לצאת, מתפתח קרב עם השומרים כשבמהלכו מביעה טוף בפני אנג את התנגדותה לפילוסופית הלחימה ההומנית של כשפי האוויר. בסופו של דבר, גוברים אנג וטוף על השומרים.
בזמן שטוף מתפרצת למפעל הקריסטלים, מגלים קטרה וסוקה על קיומה של מנהרה סודית מתחת לעיירה, בה מועסקים כורי ברזל אשר גורמים לזיהום הנהר. בנוסף, הם מגלים כי חפירת המנהרה היא הגורם לרעידות האדמה בעיירה וכי עמודי התמיכה שבמנהרה נמצאים בסכנת קריסה. הם מנסים לשכנע את העובדים להתפנות מהמנהרה, אך העובדים מסרבים בעקבות איום הפיטורים המרחף עליהם אם יעשו זאת.
טוף פורצת למשרד של אביה. הוא מביע את אכזבתו בפניה על כך שאיננה ממושמעת כפי שחינך אותה. טוף אומרת לו כי אף על פי שהיא איננה עדינה ומנומסת, היא הפכה לכשפית האדמה הגדולה ביותר בכל הזמנים וסייעה לאווטאר לסיים את מלחמת מאה השנים. שיחתם נקטעה כשסוקה וקטרה התפרצו למשרד וסיפרו על קיומו של המכרה הסודי. הם הובילו לשם את אביה של טוף אשר דרש הסברים מלוטאן. לוטאן בתגובה אמר כי בעקבות פחדנותו הוא נאלץ לשמור בסוד על קיום המכרה אשר יביא לו רווח כלכלי גדול. לאחר שלאו מורה לעובדים לפנות את המקום, פוגע אחד משומרי הראש של לוטאן בעמוד תמיכה של המנהרה, דבר שגורם לרעידת אדמה במקום.
בינתיים, לאחר שאנג והמתלמדים ערכו ארוחה מסורתית לכבוד פסטיבל יאנגצ'ן, התגלתה יאנגצ'ן לאנג וסיפרה לו כי לפני מאות שנים, עמדה במקום העיר הגדולה ביותר בתקופתה, וכי יום אחד ביקש מלך העיר את עזרתה שלה, וסיפר לה כי מגדות העתידות מזהירות אותו כי אסון גדול ייפול על תושבי העיר במהלך הלילה. ואכן, במהלך אותו לילה הגיעה ממעמקי האוקיינוס רוח הברזל הענק אשר תקפה את העיר, כשעלה השחר, בסיומו של קרב ארוך בין הרוח ליאנגצ'ן, שאלה אותו יאנגצ'ן מה רצונו. הוא החל לספר לה כי לפני שנים רבות, בתקופה שהרוחות שוטטו בין בני האדם, הוא חי באזור עם חברתו, הרוח טאייני אשר דאגה לטיפוח המקום, ולאחר שבני האדם החלו ליישב את המקום הוא תכנן להשמידם אך טייאני הגנה עליהם וגירשה אותו. הוא המשיך ואמר כי לפני מספר לילות הוא הרגיש את נשמתה האחרונה של טאייני, מה שגרם לו לרצות לנקום בבני האדם. בסופו של דבר, יאנגצ'ן והרוח הגדולה הגיעו להבנות. אך לפני שיאנגצ'ן הספיקה לומר לאנג את פרטי העסקה שלה עם הרוח, רעידת אדמה נוספת גרמה לאנג להתנתק מעולם הרוחות.
עלילה > חלק שלישי

בעקבות רעידת האדמה, נחסמה היציאה מהמכרה הסודי וטוף נאלצה לכשף את התקרה כדי למנוע ממנה לקרוס על יושביה. בזמן זה, לאו בייפונג אומר לטוף כי הוא מתנצל על הדברים שהטיח בה. באותו הזמן, סוקה מתפרץ לשיעור באקדמיית כשפות המתכת של טוף ומוביל את כשפי המתכת הצעירים למכרה. בעזרתו של אנג, הם חופרים במתכת ההר ומחלצים את הלכודים. כשאנג מבחין בסערה המתקרבת, הוא מצליח ליצור קשר עם אווטאר יאנגצ'ן ושואל אותה על פרטי ההסכם בינה לבין גנרל הברזל. יאנגצ'ן אומרת לו כי גנרל הברזל הבטיח כי הוא לא ילבש את שריונו כנגד בני האדם, ובתמורה, היא בנתה את הפסל הגדול לכבודה של קראייטי והבטיחה כי המקום יישאר נקי מציוויליזציה אנושית. אנג מבין כי הברזל שנמצא בהר הוא בעצם שריונו של גנרל הברזל. לכן, הוא חוזר לעיירה ומורה להחזיר את כל הברזל להר, מתוך מחשבה כי החזרת המצב לקדמותו תניח את רוחו של גנרל הברזל. בזמן שטוף עוצרת את אנג מלהרוס את העיירה, עולה גנרל הברזל מהאוקיינוס. אנג וכשפי המתכת מצליחים לגבור עליו, ואף על פי שאנג לא התכוון להרוג אותו, הגנרל מת.
בעוד שאנג תוהה האם אכן הסתיים זמנם של הרוחות בעולם כפי שאמר גנרל הברזל לפני מותו, מתגלה טאייני אליו ומספרת לו כי לאחר התיישבות בני האדם באזור, נהגה פעם בשנה לרדת לצורה של בן אדם ולהסתובב ביניהם. לאחר שהתאהבה בבן אנוש, לבשה את צורת האדם באופן קבוע, דבר שגרם לה למות בשארית חייה ככל בני האדם. בעלה, שהפך למלך העיר, האשים את עצמו במותה. היא אמרה לאנג כי גנרל הברזל טעה, וכי היא מאמינה בבני האדם, ומאמינה שהם ייצרו ציוויליזציה שתמשיך לשמור ולהגן על העולם.
שלושה חודשים לאחר מכן, מארגן אנג מצעד חגיגי בשם "פסטיבל אחוות הרוחות". כשקטרה תהתה על האופי החגיגי של הפסטיבל שלא תאם את זה שחגג עם המתלמדים ענה אנג: ”המסורת זהה, אבל הצורה חדשה”.
רקע ויצירה

כמו כל ספרי הטרילוגיה, "צל וערפל" נכתב על ידי הסופר האמריקאי ג'ין לואן יאנג בשיתוף עם יוצרי הסדרה המקורית, מייקל דנטה דימרטינו ובריאן קונייצקו. הוא אוייר על ידי צוות סטודיו גוריהירו (אנ') היפני.
אלמנטים עיצוביים בעיר התעשייתית לקוחים מתוך ההיסטוריה של המזרח הרחוק ומהמהפכה התעשייתית בארצות הברית. המאיירים אף אמרו כי נתקלו בקושי בעיצוב המפעל המתואר בקומיקס, מכיוון שתקופתו הכרונולוגית בעולם האווטאר קדמה לגילוי החשמל. כמו כן, מקור שמה של הרוח טאייהי מורכב מתעתוק לאנגלית של המילים היפניות "tian"‏ (天) ו-"hai"‏ (海), שמשמעותן "שמיים" ו"ים". הטיוטה הראשונית של הספר כללה שתי רוחות בדמות ראשי לובסטר שהוחלפו לבסוף בטאייהי ובגנרל הברזל אשר שאבו השראה מאלת הים מהמיתולוגיה הסינית, מאזו (אנ'), ומאהביה.
ג'ין לואן יאנג ציין כי הוא רואה הקבלה בין סוקה והוקאיי וכן בין טוף בייפונג והענק הירוק מהאוונג'רס שבמארוול קומיקס.
היסטורית יציאות לאור

ב-5 במרץ 2014 יצא לאור החלק הראשון של הספר בארצות הברית בהוצאת דארק הורס קומיקס, ב-2 ביולי יצא החלק השני וב-5 בנובמבר יצא החלק השלישי והאחרון של הספר.
החלק הראשון של הספר נכנס למקום הראשון ברשימת רבי-המכר של הניו יורק טיימס, וכלל החלקים נכללו ברשימת רבי-המכר של דארק הורס קומיקס לשנת 2014.
ב-1 בדצמבר 2019 יצא לאור תרגומו החלק הראשון לעברית של המתרגמת אורנה כץ על ידי כנרת זמורה-ביתן דביר. ב-1 בספטמבר 2020 יצא לאור החלק השני של התרגום וב-20 במאי 2021 יצא לאור החלק השלישי והאחרון שלו.
ב-11 בפברואר 2015 הוציאו דארק הורס קומיקס מהדורת ספרייה המאגדת את שלוש חוברות הקומיקס בכריכה אחת יחד עם תוספת הערות מהסופר ג'ין לואן יאנג ומצוות המאיירים של סטודיו גוריהירו. ב-23 בפברואר 2021 יצא הספר גם בכריכה רכה.
קבלה

עם יציאתו, צבר הספר פופולריות בקרב מעריצי הסדרה וזכה לשבחים רבים, בין השאר על הנגשת הדילמה בנושא ההתחממות הגלובלית, על הדרך בה היא מועברת לקוראים, ובמיוחד בשל הרלוונטיות שלה למאה העשרים ואחת. רבים שיבחו את הכותב ג'ין לואן יאנג על שהצליח להחדיר את אישיותן של הדמויות מהסדרה המקורית, והיו שציינו כי זו הפעם הראשונה בה מתואר רגש רומנטי כלשהו אצל טוף בייפונג.
בנוסף, ניתנו שבחים על הבאת החלק ההיסטורי של ריפבליק סיטי מסדרת הטלוויזיה "האגדה של קורה", ועל הרחבת תיאור קורות חייה של אווטאר יאנגצ'ן.
איורי הספר שנוצרו על ידי סטודיו גוריהירו זכו גם הם לשבחים על העיבוד המוצלח של הדמויות מהסדרה לפורמט קומיקס, וכן על שיפור הנראות הפיזית של הדמויות הראשיות לעומת הקומיקסים הקודמים והופעתן של דמויות חדשות.
ראו גם

אווטאר - דמויות
אווטאר: כשף האוויר האחרון (זיכיון)#קומיקס
רפאבליק סיטי
ביאורים

↑  להרחבה על מלחמת מאה השנים ראו אווטאר (סדרת טלוויזיה)#עלילה
↑  על מהות תפקידו של האווטאר ראו אווטאר: כשף האוויר האחרון (זיכיון)#העולם של אווטאר
↑  להרחבה ראו אווטאר: כשף האוויר האחרון – ההבטחה
↑  מכיוון שבאווטאר: כשף האוויר האחרון – ההבטחה השמיד אנג את שרשרת המדיטציה שאפשרה חיבור עם האווטארים הקודמים. יכלה אווטאר יאנגצ'ן להתגלות אליו רק לאחר שערך את הארוחה הטקסית העתיקה
אווטאר: כשף האוויר האחרון – ההרפתקאות האבודות

| --- | --- |

על גבי עטיפת הספר נראית דמותו של אווטאר אנג, כשמאחוריה קטרה, טוף בייפונג וסוקה (עם כיוון השעון)
 מידע כללי
 מאת:  אהרון אחש  בנג'מין וילגוס   דייב רומן   פרנק פיטרז   ג'יי טורס   ג'והאן מאט   ג'ון אובריאן   ג'ושוע המילטון   קייטי מאטילה   מאי צ'אן   רולס לומומבה   טים הדריק
 איורים:  איימי קים גנטר  בריאן ראלף   קורי לואיס   אלזה גראגרזה   איתן ספולדינג   גוריהירו   חואקים דוס סנטוס  ג'והאן מאט  ג'סטין רידג'   רייגן לודג'   טום מקוויני
 שפת המקור:  אנגלית
 סוגה:  פנטזיה
 מקום התרחשות:  עולם האווטאר
 תקופת התרחשות:  (100 AG - AG 99)
 הוצאה
 הוצאה:  דארק הורס קומיקס
 תאריך הוצאה:  15 ביוני 2011
 מספר עמודים:  240
 מהדורות נוספות
 מספר כרכים:  1
 סדרה
 סדרת ספרים:  אווטאר: כשף האוויר האחרון (קומיקס)
 קישורים חיצוניים
 מסת"ב:  מסת"ב 978-1-59582-748-7
אווטאר: כשף האוויר האחרון – ההרפתקאות האבודות (באנגלית: Avatar: The Last Airbender – The Lost Adventures) הוא אנתולוגית רומן גרפי אשר מכיל סיפורים קצרים אשר מתרחשים לדמויות מסדרת הטלוויזיה "אווטאר: כשף האוויר האחרון" של ניקלודיאון, במקביל לכרונולוגיית עלילת הסדרה, ומהווה חלק מסדרת הספרים בזיכיון האמריקאי "אווטאר: כשף האוויר האחרון". באנתולוגיה נאספו עשרים ושישה סיפורים קצרים אשר רובם פורסמו כבר לפני כן, במגזיני ניקלודיאון (אנ') או כחלק מאוספי DVD, בין השנים 2005–2011.
הספר יצא לאור ב-15 ביוני 2011 על ידי חברת ההוצאה דארק הורס קומיקס, וב-2 באוקטובר 2019 יצאה לאור אנתלוגיה נוספת, "אווטאר: כשף האוויר האחרון – הרפתקאות הצוות", אשר איגדה גם היא מספר סיפורים קצרים שפורסמו במהלך השנים. ב-28 באוקטובר 2020, יצאה לאור מהדורה המאגדת את שתי האנתלוגיות בכריכה אחת.
יציאת הסיפורים לראשונה

"מגזין ניקלודיאון" (אנ') (Nickelodeon Magazine), היה מגזין ילדים אשר יצא לאור בין השנים 1993 עד 2009, והחל משנת 2005, בנוסף לכתבות שפורסמו בנושא סדרת הטלוויזיה "אווטאר: כשף האוויר האחרון" ששודרה בניקלודיאון באותן השנים, פורסמו גם מספר סיפורי קומיקס קצרים הן בגיליונות המגזין, והן בחוברות "קומיקס ניקולודיאון" (Nickelodeon Comics) שיצאו מטעמו, כגון הסיפורים "אל תפוצץ את זה!" "ימי הדרקון", "כשפות חרבות", "אין כשפים מיותרים", "זמן משחק", ו"בומי נגד טוף, סבב ראשון".
בספטמבר 2006, פורסמה על ידי מגזין ניקלודיאון חוברת ספיישל שהוקדשה כולה ל"אווטאר: כשף האוויר האחרון", החוברת, שקיבלה את השם "ארבעה גיבורים נלחמים באש!", כללה שני סיפורי קומיקס: "מלחמת מים" ו"האווטאר סוקה", יחד עם ראיונות וכתבות שונות בנושאי סדרת הטלוויזיה.
בספטמבר 2007, פורסמה חוברת ספיישל שנייה בשם "Enter: The Fire Nation". החוברת יצאה לאור לאחר סיום שידור העונה השנייה בטלוויזה, וכמה ימים לפי שידור העונה השלישית, כך שעלילת שלושת הסיפורים: "זה רק טבעי", "לחזור הביתה", ו"הגשר", תיארו את צוות האווטאר בתקופה הכרונולוגית שבין שתי העונות, בעוד הסיפורים "דוכן פירות חופשי" ו"זמן משחק" לא הוסיפו פרטים משמעותיים לעלילה. גם לספיישל זה התווספו ראיונות וכתבות שונות בנושאי סדרת הטלוויזיה.
רבים מהקומיקסים נכתבו ואויירו בידי כותבים ואנימטורים שלקחו חלק בהפקת הסדרה המקורית וסדרת ההמשך שיצאה מאוחר יותר, "האגדה של קורה".
היסטוריית יציאת הספר לאור

ב-15 ביוני 2011, יצא לאור הספר "אווטאר: כשף האוויר האחרון – ההרפתקאות האבודות" אשר איגד עשרים וארבעה סיפורי קומיקס שפורסמו בעבר ב"מגזין ניקלודיאון", "ניקלודיאון קומיקס" או כחלק מאוספי ה-DVD ששווקו באותן שנים. הספר מכיל 240 עמודים, ומהווה חלק מסדרת הספרים בזיכיון האמריקאי "אווטאר: כשף האוויר האחרון".
ב-2 באוקטובר 2019 יצאה לאור אנתלוגיה נוספת, "אווטאר: כשף האוויר האחרון – הרפתקאות הצוות", אשר איגדה גם היא מספר סיפורים קצרים שפורסמו במהלך השנים. ב-28 באוקטובר 2020, יצאה לאור מהדורה המאגדת את שתי האנתלוגיות בכריכה אחת, בעלת 312 עמודים, כשאת אמנות הכריכה יצר צ'אן צ'או.
רקע עלילתי

בסיפורים מתוארים אירועים אשר התרחשו לצוות האווטאר במהלך עונות 1-3 (100 AG - AG 99), שלא נראו במהלך סדרת הטלוויזיה, ובמספר קומיקסים מופיעות דמויות חדשות אשר לא הוצגו בסדרה. בין האירועים בספר מתואר כיצד הפכה ג'ו-דיי למזכירת התיירות בעיר בה-סינג-סה, כיצד השיגו צוות האווטאר גישה לספינת אומת האש בה מתרחשות הסצנות הראשונות בפרק הבכורה של עונה 3, ואף מסעו של אווטאר אנג אחר שרידי נוודי האוויר מרצח העם של סוזין.
קבלה

די ג'יי סול מהמגזין "Comic Book Resources" דירג את הספר במקום 6 מתוך "עשרת ספרי הקומיקס של אווטאר הטובים ביותר". הוא ציין כי האיורים תוארו כדומים מאוד לסגנון האמנות של האנימציה בסדרת הטלוויזיה, בעוד הסיפורים תוארו כשחלקם מעוררים חיוך וחלקם האחר "סוחט דמעות".
אג'אי ארווינד מאתר "Screen Rant" ציין כי האווירה הקומית באנתולוגיה מצליחה לשמור על האווירה הקלילה של התוכנית המקורית, מה שניתן אולי לזקוף לזכות העובדה שרבים מיוצרי הקומיקס עבדו גם על הסדרה, דבר שמעניק תחושה של המשכיות ישירה במיוחד בין שני המדיומים.
ראו גם

אווטאר: כשף האוויר האחרון (קומיקס)
ביאורים

↑  במקור: ‏"Don't Blow It!"‏, "Dragon Days"‏, "Swordbending"‏, "No Benders Allowed"‏,"Game Time" ו-"Bumi vs. Toph Round One"
↑  במקור: "Four Heroes Face the Fire!"
↑  במקור: "Water War" ו-"Sokka the Avatar"
↑  במקור: ‏"It's Only Natural"‏, "Going Home Again" ו-"The Bridge"
↑  אותה פוגשים צוות האווטאר במהלך עונה 3
הערות שוליים

1 2 3  סקירה של המגזינים בהם התפרסמו סיפורים תחת הכותרת "אווטאר: כשף האוויר האחרון" (באנגלית) (ארכיון)
↑  Comments:, nickmag_comics, ‏2006-09-06
↑  Comments:, nickmag_comics, ‏2006-09-10 (ארכיון)
↑  Comments:, nickmag_comics, ‏2007-09-18
1 2  AVATAR: THE LAST AIRBENDER-THE LOST ADVENTURES TPB, דארק הורס קומיקס
↑  Avatar: The Last Airbender – The Lost Adventures, דארק הורס קומיקס, עמ' 5. (באנגלית)
↑  AVATAR: THE LAST AIRBENDER, דארק הורס קומיקס, (רשימת ספרי הסדרה) (באנגלית)
↑  AVATAR: THE LAST AIRBENDER--TEAM AVATAR TALES TPB, דארק הורס קומיקס (באנגלית)
↑  AVATAR: THE LAST AIR BENDER--THE LOST ADVENTURES AND TEAM AVATAR TALES LIBRARY EDITION HC, דארק הורס קומיקס
↑  Dj Sol, ‏10 Best Avatar: The Last Airbender Comics, Ranked, Comic Book Resources, פורסם ב-27 בפברואר 2023
↑  Ajay Aravind, Avatar: The Last Airbender - Which Comics To Read First, Screen Rant
| --- | --- |
ערך טוב:
אווטאר: כשף האוויר האחרון – חוסר איזון

| --- | --- |

על גבי עטיפת הכרך הראשון נראים אנג, קטרה, סוקה וטוף ברחובות העיר
 מידע כללי
 מאת:  פיית' ארין היקס (אנ')
 איורים:  פיטר ורטמן
 שפת המקור:  אנגלית
 סוגה:  פנטזיה
 נושא:  המשך לעלילת סדרת הטלוויזיה "אווטאר: כשף האוויר האחרון"
 מקום התרחשות:  עולם האווטאר: שטח הרפובליקה המאוחדת, עיר "עגור הדג" - שמה הקודם של "רפאבליק סיטי"
 תקופת התרחשות:  זמן קצר לאחר הקמת הרפובליקה המאוחדת
 הוצאה
 הוצאה:  דארק הורס קומיקס
 מקום הוצאה:  ארצות הברית
 תאריך הוצאה:  18 בדצמבר 2018 (חלק ראשון) 15 במאי 2019 (חלק שני) 2 באוקטובר 2019 (חלק שלישי)
 מספר עמודים:  240
 מהדורות נוספות
 מספר כרכים:  3
 סדרה
 סדרת ספרים:  אווטאר: כשף האוויר האחרון (קומיקס)
 ספר קודם:  אווטאר: כשף האוויר האחרון – צפון ודרום
 הספר הבא:  אווטאר: כשף האוויר האחרון – קטרה וכסף הפיראטים
 מספר ספרים:  13
 קישורים חיצוניים
 מסת"ב:  מסת"ב 978-1-50670-812-6
אווטאר: כַּשָּף האוויר האחרון – חוסר איזון (באנגלית: Avatar: The Last Airbender – Imbalance) הוא רומן גרפי בעל שלושה חלקים מאת פיית' ארין היקס (אנ'). הוא ספר הקומיקס השישי בטרילוגיית הקומיקסים בזיכיון האמריקאי "אווטאר: כשף האוויר האחרון" ומהווה המשך ישיר לספר "אווטאר: כשף האוויר האחרון – צפון ודרום" ולעלילת סדרת הטלוויזיה "אווטאר" של ניקלודיאון ומשמש כפריקוול לסדרה "האגדה של קורה" ולהקמת העיר רפאבליק סיטי.
החלק הראשון יצא לאור על ידי חברת ההוצאה דארק הורס קומיקס ב-18 בדצמבר 2018, החלק השני יצא ב-15 במאי 2019 וב-2 באוקטובר יצא לאור החלק השלישי והאחרון של הספר.
עלילה

| --- | --- |
 :  ראו גם – עולם האווטאר, אווטאר - דמויות
לאחר סיום מלחמת מאה השנים, אווטאר אנג, שליט האש צוקו ומלך האדמה קוואי הגיעו לידי הסכמה על הקמת רפובליקה עצמאית בשטחי מושבות אומת האש בממלכת האדמה אשר קמו במהלך המלחמה.
עלילה > חלק ראשון

| 0 | 1 | 2 |
| --- | --- | --- |
| ” | לראות את העיר ככה זה גורם לי להרגיש כמו כשהתעוררתי מהקרחון, הכל היה שונה, העולם היה במלחמה, נוודי האוויר מתו וכל מה שהכרתי נעלם | “ |

|  – אנג לקטרה |  – אנג לקטרה |  |
אנג, קטרה, סוקה וטוף נוסעים על גבי אפה משבט המים הדרומי לעבר העיר "יו דאו" שבממלכת האדמה, אך הם נעצרים בעיר "עגור הדג" שבממלכת האדמה שם שוכן מפעל "אש האדמה" בבעלות אביה של טוף, לאו בייפונג אשר מזמין את החבורה לפגישה של "מועצת בעלי העסקים" המנהיגים זמנית את העיר. בינתיים, אנג וטוף עוצרים סכסוך שהתפתח בין כשפי אש לכשפי אדמה שבמהלכו נהרס מבנה מגורים של תושבי העיר ולאחר שטוף ואנג מציעים לבנותו מחדש מסרבים הדיירים בטענה כי "כשפים הרסו לנו את הבית ואנחנו לא רוצים שכשפים יעזרו לנו לבנות את הבית".
טוף וקטרה מגיעות למפעל אש האדמה שם הם מגלות מהמנהל סאטו כי המכונות החדשות והיעילות החליפו את הפועלים הכשפים מה שיצר מתח וכעס מצדם של הכשפים שהחלו להחרים את המפעלים.
בינתיים, בפגישת המועצה, לאחר שלאו בייפונג מציע לאסור שימוש בכשפות ברחובות העיר כדי להתמודד עם האלימות, מצהיר אנג כי הוא מתנגד להצעה אשר תפגע בכשפים חפים מפשע ולחלופין מציע להקים כוח משטרתי שיאכוף את הסדר בעיר. בתגובה, חברת המועצה וכשפית המים לילינג מציעה את אנשי האבטחה שלה לטובת הכוח המשטרתי שיוקם והתוכנית של אנג זוכה להסכמה פה אחד. כשאנג וקטרה יוצאים לטיול באי קטן הסמוך לחופי העיר מביע אנג את חששו ממתח וכאוס בעיר.
שתי בנותיה של לילינג, יאלינג כשפית האדמה ורו חסרת הכשפות שוכרות כשף אש לחבל באישון ליל במפעל "אש האדמה".
עלילה > חלק שני

לאחר שאנג הצליח לתפוס את זה שחיבל במפעל הוא גילה לו כי שתי נערות שלחו אותו לשם כך. לאו בייפונג אומר כי במהלך הלילה נפגעו מספר בעלי עסקים וכי הוא חושד שמדובר במהלך מתוכנן. לאחר שהחבורה נפגשת עם לילינג בקשר לסיוע לנפגעי החבלה אומרת טוף כי היא מזהה את קולות הצעדים של בנותיה של לילינג בתור אלו אותם אלו שברחו בליל החבלה. ובינתיים סוקי נענתה למסר של סוקה ובאה לעיר מהבירה בה-סינג-סה.
| 0 | 1 | 2 |
| --- | --- | --- |
| ” | היא העלתה מן הקרקע את האיבה בין כשפי ללא כשפים שהתבשלה במשך דורות רבים | “ |

|  – סוקה לאנג, בזמן שדנו כיצד לנהוג בלילינג |  – סוקה לאנג, בזמן שדנו כיצד לנהוג בלילינג |  |
למחרת, התחילה טוף ללמד את יאלינג כשפות מתכת ויאלינג מזמינה אותה למפגש של תושבים המתנגדים לשינויי התיעוש של העיר ומוסרת לה את סיסמת הכניסה לכינוס: ”חוסר איזון”. בערב, חודרים צוות האווטאר למפגש הסודי בו מפחידה לילינג את עשרות המתכנסים מפני החלפת הסדר העולמי בו "הכשפים שולטים", וכי הם הכשפים חזקים יותר וטובים יותר משאר בני האדם. היא חושפת את תוכניתה להברחת חסרי הכשפות מהעיר על ידי כך שהללו יפשטו רגל בעקבות מעשיהם של הכשפים. לאחר שטוף עוצרת את יאלינג מתפתח קרב בין הכשפים לצוות האווטאר ולאחר שלילינג מנסה לגרום לקריסת המבנה, סוקי חוסמת את יכולת הכשפות שלה על ידי "חסימת צ'י". צוות האווטאר כולאים את לילינג ומתלבטים כיצד ראוי וכדאי להעניש את לילינג. טוף מציעה כי לילינג תשמש דוגמה והרתעה בכך שאנג ייטול ממנה את יכולת הכשפות לעד כפי שעשה לשליט האש אוזאי.